**П Р О Т О К О Л**

**№ 1/20.08.2020г.**

първа тръжна сесия

Днес, 20.08.2020г. в 10.00 часа в сградата на Областна дирекция „Земеделие” – София област, в изпълнение на Заповед № РД-12-156/18.08.2020г. на Директора на Областна дирекция ,,Земеделие” – София област, комисия в състав:

**Председател:** Емил Мишов – главен експерт в ОД „Земеделие” – София област

**и членове:**

1. Нели Богданова – главен експерт в ОД „Земеделие” – София област;
2. Елена Драйчева – главен експерт в ОД „Земеделие” – София област;

се събра със задача да разгледа подадените заявления за участие в търга, да класира предложенията, да определи спечелилия търга кандидат за всеки имот и да състави протокол, съгласно чл.47к, ал.7 от Правилника за прилагане на закона за собствеността и ползването на земеделските земи /ППЗСПЗЗ/.

Търгът е с тайно наддаване за отдаване под аренда на свободните земеделски земи от Държавния поземлен фонд /ДПФ/ в Софийска област за стопанската 2020/2021г., за отглеждане на едногодишни полски култури, открит със Заповед № РД-04-137/14.07.2020г. на Директора на ОД „Земеделие” – София област, публикувана във вестник „Софийски вестник”, бр.29 от 16.07.2020г.и на интернет страницата на дирекцията.

Съгласно чл.47к, ал.2 от Правилника за прилагане на закона за собствеността и ползването на земедеските земи /ППЗСПЗЗ/, председателят на комисията, в присъствие на кандидатите, провери присъствието на членовете на комисията и кандидатите, подали документи за участие в търга, чрез попълване на присъствени листа /неразделна част от процедурата/.

В 10.00 ч. се обяви откриването на търга в присъствието на всички кандидати. Всички членове на комисията попълниха декларации по чл.47ж, ал.2 от ППЗСПЗЗ.

В началото на заседанието тръжната комисия **констатира:**

В определения срок, съгласно чл. 47ж, ал. 4 от ППЗСПЗЗ, а именно до 17.08.2020г., в ОД “Земеделие” – София област е постъпил 1 /един/ брой запечатан плик с тръжни документи, вписан в отделен регистър за участие в търг за отдаване под аренда на свободните земеделски земи от ДПФ от следния кандидат:

1. Веселина Любомирова Борисова - присъства на търга;

На основание чл.47к, ал.2, т.3 и т.4 от ППЗСПЗЗ членовете на комисията отвориха плика за участие в търга и поканиха кандидата да се легитимира.

След проверка на документите, необходими съгласно чл.47з от ППЗСПЗЗ, съдържащи се в плика, самоличността на кандидата, както и изпълнението на условията за провеждането на търга, комисията **констатира**:

В плик с вх.№ ПО-05-6/12.8.2020г. от Веселина Борисова съдържа [Заявление – оферта за участие в търг](http://odzg-razgrad.proshe.bg/Documents/Neobh_dok_UL/zaiavlenie%20urid.%20lica%20-2010.doc) по образец, банково бордеро за внесен депозит, [декларация по чл.47з, ал.1, т.6 и 9 от ППЗСПЗЗ](http://odzg-razgrad.proshe.bg/Documents/Neobh_dok_UL/Dekl.47v,1,t.2%20i%20t.7-2010.doc) и за оглед на имот – по образец и декларация за съгласие за обработка на лични данни. Съгласно чл.47в, ал.3 от ППЗСПЗЗ служебно е изискана информация по отношение на чл.47в, ал.1, т.1, т5, т.6 и т.9 от ППЗСПЗЗ.

Кандидатът за участие в търга не е спазил изискванията на чл.47в, ал.1, т.9 от ППЗСПЗЗ, а именно има парични задължения към държавата.

След като разгледа постъпилите тръжни документи за участие в обявения търг с тайно наддаване, за отдаване под аренда на свободните земеделски земи от ДПФ, тръжната комисия

**РЕШИ:**

Декласира Веселина Борисова, подала плик с вх.№ ПО-05-6/12.8.2020г., тъй като не отговаря на изскванията на чл.47в, ал.1, т.9 от ППЗСПЗЗ.

На основание чл.47н от ППЗСПЗЗ участниците в този търг могат да обжалват протокола на тръжната комисия по реда на Административно процесуалния кодекс - в 14-дневен срок. Жалбите се подават чрез областната дирекция "Земеделие".

Настоящият протокол се изготви в 3 (три) еднообразни екземпляра – по един за комисията, за Областна дирекция “Земеделие” – София област и за участника в търга.

**КОМИСИЯ:**

**Председател:** ................П.......................

/ ........................ /

**Членове:** 1. .................П.................... 2. ...........П...........................

/ ..................... / / ..................................... /